RESOLUCIÓN do 30 de setembro de 2020, da Dirección Xeral de Formación e Colocación, pola que se publican as subvencións concedidas en virtude da Orde do 17 de abril de 2019 pola que se establecen as bases reguladoras do procedemento TR301K polo que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2019-2021, e da Orde do 17 de abril de 2019 pola que se procede á primeira convocatoria.
Consellería de Emprego e Igualdade — III. Outras disposicións — 09/10/2020

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde da Consellería de Economía, Emprego e Industria do 17 de abril de 2019 (DOG núm. 89, do 7 de maio), estableceu as bases reguladoras do procedemento TR301K polo que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2019-2021.
A dita orde ten por obxecto establecer as bases reguladoras e as condicións polas que se rexerán, no ámbito da Comunidade Autónoma de Galicia, tanto as convocatorias públicas como a execución e liquidación das accións formativas dirixidas ás persoas traballadoras desempregadas, xestionadas pola Consellería de Economía, Emprego e Industria, a través das súas xefaturas territoriais (procedemento TR301K).
Poden ser entidades beneficiarias das subvencións a que se refiren estas bases as entidades que, na data de entrada en vigor da correspondente convocatoria, sexan titulares de centros ou entidades de formación acreditados no correspondente certificado de profesionalidade ou tivesen solicitada a inscrición mediante declaración responsable nela na correspondente especialidade formativa non vinculada a certificado de profesionalidade, na Administración pública competente para impartir formación profesional para o emprego no ámbito laboral na Comunidade Autónoma de Galicia.
Mediante a Orde do 17 de abril de 2019 (DOG núm. 86, do 7 de maio), procedeuse á primeira convocatoria do procedemento TR301K en réxime de concorrencia competitiva no ámbito da Comunidade Autónoma de Galicia.
O financiamento das axudas previstas efectuouse con cargo ás aplicacións orzamentarias 09.41.323A.460.1, 09.41.323A.471.0 e 09.41.323A.481.0, co código de proxecto 2013 00545.
Os créditos que figuraban nas distintas ordes de convocatoria, desagregados por aplicación e anualidade, recóllense na seguinte táboa:
Para cada unha das provincias galegas a repartición dos anteditos importes por aplicación orzamentaria e anualidade realizouse en atención ás seguintes porcentaxes:
O artigo 2.3 da orde de primeira convocatoria do procedemento TR301K establece que estes créditos poderán ser obxecto de modificacións nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.
Mediante a Resolución do 3 de outubro de 2019, da Dirección Xeral Formación e Colocación, DOG núm. 198, do 17 de outubro de 2019, redistribuíronse, sen variar o orzamento total, os créditos orzamentarios recollidos na Orde do 17 de abril de 2019 pola que se procede á primeira convocatoria do procedemento TR301K pola que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para os exercicios 2019 e 2020.
A seguinte táboa recolle o resultado da redistribución de créditos por anualidade e aplicación orzamentaria:
Anualidade 2019:
Anualidade 2020:
A relación de subvencións concedidas e entidades beneficiarias, ordenadas por código de expediente, publícase como anexo desta resolución.
Santiago de Compostela, 30 de setembro de 2020